fr fr hu hu hu hu hu de es hu hu en en en en en en hu en en hu hu hu hu hu hu hu hu es hu hu en en pt hu it hu en hu de hu hu en en en hu hu hu hu hu en ceb hu it hu hu hu hu en en hu hu hu hu hu hu hu hu en en hu en en hu hu es hu hu hu hu hu hu hu hu en hu hu hu hu hu en en en en lt hu hu hu hu hu hu hu hu hu hu hu hu hu hu hu hu sk hu hu hu hu hu hu en hu hu hu es hu hu hu fr hu es hu hu fr hu es hu hu en en hu hu en hu hu hu hu hu hu hu hu hu hu hu en cs de hu hu cs hu hu hu hu hu hu hu hu fr ru es en hu en sk hbs_lat hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en am ar arz ku bg ca hbs_lat da de es eu fa fi fr fy lt he hbs_lat id it ja sv ka kk ko lv en nl nb pl pt ro ru hbs_lat en hbs_lat sv ta tr fy he zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 10.
Ugrás a navigációhoz Ugrás a kereséshez
Elliot Page (Ellen Page néven)
A Juno egy 2007-es amerikai vígjáték Jason Reitman rendezésében és Diablo Cody forgatókönyvéből. Elliot Page játssza a címszerepet (a stáblistán Ellen Page néven szerepel), egy csípős nyelvű tizenéves lányt, aki nem tervezett terhességgel szembesül.
A filmet négy Oscar-díjra jelölték, köztük a legjobb film díjára; végül a legjobb eredeti forgatókönyvnek járó aranyszoborral tüntették ki. A Juno költségvetése tíz millió dollár alatt volt, s csak az észak-amerikai jegypénztáraknál ennek több mint tizennyolcszorosát hozta vissza.
4.2 Jelentősebb díjak és jelölések
Paulie Bleeker – Michael Cera
Vanessa Loring – Jennifer Garner
Mark Loring – Jason Bateman
Brenda MacGuff – Allison Janney
Mac MacGuff – J. K. Simmons
A 16 éves minnesotai középiskolás lány, Juno MacGuff felfedezi, hogy kilenc hetes terhes legjobb barátjától és régi csodálójától, Paulie Bleekertől. Bár először az abortusz mellett dönt, az utolsó pillanatban hallgat a szívére, s elhatározza, hogy megszüli a gyereket és örökbeadja. Barátnője, Leah segítségével átnéz egy hirdetőújságot, ahol rábukkan a tökéletes párra és a megfelelő otthonra. Apjával, Mackel együtt Juno ellátogat a Loring házaspárhoz, Markhoz és Vanessához, s véglegesítik a zárt örökbefogadást. Egy korábbi alkalommal a felajánló anya az utolsó pillanatban meggondolta magát, így Vanessát eleinte aggodalom és bizonytalanság gyötri.
Juno rövidesen barátságot köt Markkal, akivel közös érdeklődést mutatnak a rockzene, a horrorfilm és a popkultúra terén. A reklámzene-szerzőként tevékenykedő Mark, akinek rockbandás múltja most néhány dobozba van elzárva egy a felesége által biztosított saját szobában, félretette minden fiatalkori álmát, hogy konzervatív életet éljen Vanessával, akinek minden vágya, hogy anya lehessen.
Múlnak a hónapok, s Juno egyre inkább azon veszi észre magát, hogy a Paulie iránti érzései felszínre törnek benne, aki nem titkoltan, noha passzívan szerelmes a lányba. Juno közömbös hozzáállást tanúsít kettejük kapcsolatában, ám mikor megtudja, hogy Paulie elhívott egy másik lányt az általa amúgy nevetségesnek tartott bálba, sértődötten vonja kérdőre. Paulie emlékezteti rá, hogy korábban a lány elutasította kapcsolatuk elmélyítését, amivel összetörte a szívét.
Nem sokkal az esedékes szülés előtt Juno újra meglátogatja Markot, aki elárulja, hogy elhagyja Vanessát. A nő éppen ekkor ér haza, s vitába keveredik férjével, aki szerint rossz az időzítés a gyermekvállalásra. Látva házasságuk felbomlását, Juno elviharzik és sírva fakad, de végül visszahajt a Loring-házhoz, s egy üzenetet hagy ott Vanessának címezve.
Egy az apjával való őszinte beszélgetés után Juno elfogadja érzéseit Paulie iránt, s fel is fedi a fiú előtt. Később, futóversenye végén Paulie nem látja a lelátón Junót, s rögtön tudja, hogy a kórházba kell mennie. Vigaszt nyújt a pityergő lánynak, s mindketten úgy határoznak, hogy nem nézik meg az újszülöttet, hiszen igazából nem is az övék. Vanessa egyedül érkezik, s leírhatatlan boldogsággal veszi karjaiba a csecsemőt. Egyedülálló anyaként adoptálja, Juno üzenetét pedig bekeretezve kiakasztja a babaszoba falára: „Vanessa, ha te még benne vagy, én is benne vagyok. Juno.”
Valamivel később Juno és Paulie az utcájukban együtt gitároznak és énekelnek, amit egy csók követ.
A filmzenealbumon hallhatók dalok a Belle & Sebastian indie pop-bandától, a Mott the Hoople-tól, Barry Louis Polisartól, Kimya Dawson anti-folk énekes-dalírótól, Dawson korábbi együttesétől, a The Moldy Peachestől, a The Kinkstől, Cat Powertől és a The Velvet Undergroundtól. Ezeken felül azon rockdalok is szerepelnek a lemezen, amiket a filmben Juno és Mark hallgat.
A válogatás jó fogadtatásra talált mind a kritikusok, mind a mozinézők körében; váratlanul magas eladási adatokat produkált, az USA heti legkelendőbb albuma lett nem sokkal a megjelenését követően.[3] Hazájában aranylemez lett, ami ott félmillió eladott példányt jelent.[4]
A filmet elsöprő kritikai éljenzés kísérte; 2008. március végével bezárólag a Rotten Tomatoes oldalán a vélemények 93%-a pozitív visszajelzést takar.[5] Roger Ebert, a Chicago Sun-Times munkatársa 2007 legjobb filmjének kiáltotta ki a Junót, a főszereplő színésznőről pedig így írt: „Volt idén jobb alakítás Ellen Page Juno-beli szerepformálásánál? Én nem hiszem.”[6]
A film 7,5 millió,[1] más források szerint 6,5 millió[7] dollárból készült, s az Amerikai Egyesült Államokban és Kanadában 2007. decemberi limitált, majd később országos bemutatója óta több mint 140 millió dollárt keresett.[2] A világ többi részén 2008 március végéig további 70 millióval gyarapodott, így összbevétele meghaladja a 213 millió dollárt.[2]
Jelentősebb díjak és jelölések[szerkesztés]
Lianne Halfon, Mason Novick és Russell Smith
Elliot Page (Ellen Page néven)
A film további 36 díjat nyert el különböző kritikusi és szakmai szervezetektől.[8]
↑ a b Juno - box office/business IMDb
↑ a b c d Juno Box Office Mojo
↑ Juno soundtrack a lista élén Archiválva 2008. március 6-i dátummal a Wayback Machine-ben Live Daily
↑ Juno filmzenealbum Angol nyelvű wikipédia
↑ Juno Rotten Tomatoes
↑ Roger Ebert kritikája Archiválva 2013. február 20-i dátummal a Wayback Machine-ben Roger Ebert - Suntimes
↑ Juno: Oscar százmillió dolláros bébije Archiválva 2008. február 9-i dátummal a Wayback Machine-ben Entertainment Weekly
↑ Juno - Díjak IMDb
A Wikimédia Commons tartalmaz Juno (film) témájú médiaállományokat.
Juno a PORT.hu-n (magyarul)
Juno az Internet Movie Database-ben (angolul)
Juno a Rotten Tomatoeson (angolul)
Juno a Box Office Mojón (angolul)
Köszönjük, hogy rágyújtott! (2005)
Férfiak, nők és gyerekek (2014)
Így ne legyél elnök (2018)
Szellemirtók – Az örökség (2021)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Juno_(film)&oldid=24751955”
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 10., 00:41
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.